**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IV. volebné obdobie**

Číslo: 1442/2008

### 744a

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona o podpore regionálneho rozvoja (tlač 744) vo výboroch Národnej rady Slovenskej republiky v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre verejnú správu a regionálny rozvoj ako gestorský výbor k **vládnemu návrhu**  **zákona o podpore regionálneho rozvoja (tlač 744)** podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 994 z 11. septembra 2008 pridelila  **vládny návrh zákona o podpore regionálneho rozvoja (tlač 744)** na prerokovanie týmto výborom:

**Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre financie, rozpočet a menu**

**Výboru Národnej rady Slovenskej republiky pre hospodársku politiku**

**Výboru Národnej rady Slovenskej republiky pre pôdohospodárstvo, životné prostredie a ochranu prírody**

**Výboru Národnej rady Slovenskej republiky pre verejnú správu a regionálny rozvoj**

**a**

**Výboru Národnej rady Slovenskej republiky pre ľudské práva, národnosti a postavenie žien**;

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republiky uznesením č. 479 z  15. októbra 2008 s vládnym návrhom zákona **súhlasil** a odporučil ho Národnej rade Slovenskej republiky **schváliť.**

Výbor Národnej rady Slovenskej republiky pre financie, rozpočet a menu uznesením č. 372 z 15. októbra 2008 s vládnym návrhom zákona **súhlasil** a odporučil ho Národnej rade Slovenskej republiky **schváliť.**

Výbor Národnej rady Slovenskej republiky pre hospodársku politiku uznesením č. 403 zo 14. októbra 2008 s vládnym návrhom zákona **súhlasil** a odporučil ho Národnej rade Slovenskej republiky **schváliť.**

Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 306 zo 14. októbra 2008 s vládnym návrhom zákona **súhlasil** a odporučil ho Národnej rade Slovenskej republiky **schváliť.**

Výbor Národnej rady Slovenskej republiky pre verejnú správu a regionálny rozvoj uznesením č. 213 z 9. októbra 2008 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre ľudské práva, národnosti a postavenie žien neprijal uznesenie, nakoľko pri hlasovaní o návrhu uznesenia nebol **uznášaniaschopný**.

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplývajú tiekto pozmeňujúce a doplňujúce návrhy:

1. **V § 13 odseku 4 sa za druhú vetu vkladá text:**

„Výzva obsahuje najmä označenie prijímateľa finančného príspevku, cieľ poskytnutia finančného príspevku, podmienky pre udelenie finančného príspevku, zoznam požadovaných dokumentov, termín a spôsob predkladania projektov, informáciu o hodnotení projektov.“.

Uvedené návrhy na doplnenie vyplynuli zo stanoviska Kancelárie Národnej rady SR, úseku legislatívy a aproximácie práva k vládnemu návrhu zákona o podpore regionálneho rozvoja (tlač č. 744). Z dôvodu zlepšenia aplikácie tohto návrhu zákona v praxi, navrhovateľ plne akceptoval pozmeňovacie a doplňujúce návrhy vznesené Kanceláriou Národnej rady SR. Keďže náprava naznačených problémov patrí do pôsobnosti navrhovateľa, tento s cieľom ich odstránenia pripravil uvedené pozmeňovacie návrhy s príslušnými legislatívno-technickými úpravami.

Výbor NR SR pre verejnú správu a regionálny rozvoj

**Gestorský výbor odporúča schváliť.**

***2.* V § 13 sa** **za odsek 9 vkladá nový odsek 10, ktorý znie**:

„(10) Zmluva o poskytnutí finančného príspevku na projekt obsahuje najmä označenie zmluvných strán, predmet zmluvy, výšku a spôsob poskytnutia finančného príspevku na projekt, práva a povinnosti zmluvných strán, vymedzenie času, na ktorý sa zmluva uzatvára, dôvody a spôsob odstúpenia od zmluvy.“ .

Uvedené návrhy na doplnenie vyplynuli zo stanoviska Kancelárie Národnej rady SR, úseku legislatívy a aproximácie práva k vládnemu návrhu zákona o podpore regionálneho rozvoja (tlač č. 744). Z dôvodu zlepšenia aplikácie tohto návrhu zákona v praxi, navrhovateľ plne akceptoval pozmeňovacie a doplňujúce návrhy vznesené Kanceláriou Národnej rady SR. Keďže náprava naznačených problémov patrí do pôsobnosti navrhovateľa, tento s cieľom ich odstránenia pripravil uvedené pozmeňovacie návrhy s príslušnými legislatívno-technickými úpravami.

Výbor NR SR pre verejnú správu a regionálny rozvoj

**Gestorský výbor odporúča schváliť.**

***3.* V § 14 sa za odsek 1 vkladá nový odsek 2, ktorý znie:**

„(2)Zmluva o poskytnutí finančného príspevku obsahuje najmä označenie zmluvných strán, predmet zmluvy, výšku a spôsob poskytnutia finančného príspevku, práva a povinnosti zmluvných strán, vymedzenie času, na ktorý sa zmluva uzatvára, dôvody a spôsob odstúpenia od zmluvy.“.

Doterajšie odseky 2 až 6 sa označujú ako odseky 3 až 7.

Uvedené návrhy na doplnenie vyplynuli zo stanoviska Kancelárie Národnej rady SR, úseku legislatívy a aproximácie práva k vládnemu návrhu zákona o podpore regionálneho rozvoja (tlač č. 744). Z dôvodu zlepšenia aplikácie tohto návrhu zákona v praxi, navrhovateľ plne akceptoval pozmeňovacie a doplňujúce návrhy vznesené Kanceláriou Národnej rady SR. Keďže náprava naznačených problémov patrí do pôsobnosti navrhovateľa, tento s cieľom ich odstránenia pripravil uvedené pozmeňovacie návrhy s príslušnými legislatívno-technickými úpravami.

Výbor NR SR pre verejnú správu a regionálny rozvoj

**Gestorský výbor odporúča schváliť.**

***4.*  V § 13 v odseku 5 sa dopĺňa nové písmeno f), ktoré znie:**

„f) potvrdenie od príslušného správcu dane s výnimkou správcu dane, ktorým je obec, že žiadateľ o finančný príspevok na projekt nemá evidované daňové nedoplatky, nie staršie ako tri mesiace,“.

Doterajšie písmená f až n sa označujú ako písmená g až o.

Uvedené návrhy na doplnenie vyplynuli zo stanoviska Kancelárie Národnej rady SR, úseku legislatívy a aproximácie práva k vládnemu návrhu zákona o podpore regionálneho rozvoja (tlač č. 744). Z dôvodu zlepšenia aplikácie tohto návrhu zákona v praxi, navrhovateľ plne akceptoval pozmeňovacie a doplňujúce návrhy vznesené Kanceláriou Národnej rady SR. Keďže náprava naznačených problémov patrí do pôsobnosti navrhovateľa, tento s cieľom ich odstránenia pripravil uvedené pozmeňovacie návrhy s príslušnými legislatívno-technickými úpravami.

Výbor NR SR pre verejnú správu a regionálny rozvoj

**Gestorský výbor odporúča schváliť.**

***5.* V  prílohe č. 1 k zákonu č. ... Z. z. o podpore regionálneho rozvoja sa v časti 6. dopĺňa**

**nový bod č. 6, ktorý znie:**

„6. potvrdenie od príslušného správcu dane s výnimkou správcu dane, ktorým je obec, že

žiadateľ o finančný príspevok na projekt nemá evidované daňové nedoplatky, nie staršie

ako tri mesiace,“.

Doterajšie body 6 až 14 sa označujú ako body 7 až 15.

Uvedené návrhy na doplnenie vyplynuli zo stanoviska Kancelárie Národnej rady SR, úseku legislatívy a aproximácie práva k vládnemu návrhu zákona o podpore regionálneho rozvoja (tlač č. 744). Z dôvodu zlepšenia aplikácie tohto návrhu zákona v praxi, navrhovateľ plne akceptoval pozmeňovacie a doplňujúce návrhy vznesené Kanceláriou Národnej rady SR. Keďže náprava naznačených problémov patrí do pôsobnosti navrhovateľa, tento s cieľom ich odstránenia pripravil uvedené pozmeňovacie návrhy s príslušnými legislatívno-technickými úpravami.

Výbor NR SR pre verejnú správu a regionálny rozvoj

**Gestorský výbor odporúča schváliť.**

**V.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

Gestorský výbor o pozmeňujúcich a doplňujúcich návrhoch odporúča hlasovať:

a) hlasovať o bodoch 1, 2, 3, 4 a 5 s odporúčaním gestorského výboru **schváliť**.

**VI.**

Gestorský výbor na základe stanovísk výborov k **vládnemu návrhu** **zákona o podpore regionálneho rozvoja (tlač 744)** vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča** Národnej rade Slovenskej republiky **vládny návrh** **zákona o podpore regionálneho rozvoja (tlač 744)** v znení schválených pozmeňujúcich a doplňujúcich návrhov uvedených v tejto správe a prednesených v rozprave **s c h v á l i ť.**

Spoločná správa výborov Národnej rady Slovenskej republiky o **vládnom návrhu** **zákona o podpore regionálneho rozvoja (tlač 744a)** bola schválená v druhom čítaní uznesením gestorského výboru č. 218 z  21. októbra 2008.Výbor určil poslanca **Tibora C A B A J A**  za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky,
2. navrhnúť Národnej rade Slovenskej republiky hlasovať o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom vládnom návrhu zákona **ihneď** po ukončení rozpravy k nemu (§ 83 ods. 4, a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov). Zároveň po skončení druhého čítania, pristúpiť k tretiemu čítaniu **ihneď** podľa § 84 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Tibor Ca b a j,** v. r.

predseda

Výboru NR SR pre verejnú správu

a regionálny rozvoj

V Bratislave 21. októbra 2008